Wasiirka Arrimaha Dibadda Sacad Cali Shire ayaa mar aanu wax ka weydiinay cambaarayntii Midawga Yurub ee qisaasta ayaa ku jawaabay “Iyagu wey fahmi karaan, oo xagooda waa ka mamnuuc qisaastu, oo inaga sharcigeena ayaa odhanayaa, oo shareecadeena ayaa odhanaysa, dawladduhuna sharciga ma sameeyaan ee wey fuliyaan, dawladduna sharcigii wadanka ayey fulisay, waxa jira Wadamo badan oo iyagu fuliya xukunka qisaaska,oo Mareykan baa leh, Japan baa leh oo Chine baa leh, inaguna qofka kuma dilno mabda’iisa iyo fal kale, ee waxa la dilaa qof qof dilay, oo cidii dhaxalkiisa lahayd ay codsatay in loo dilo, haddii uu xiata cid dilo, oo ciddii dhaxalkiisa lahayd aanay codsan lama dilo,qof aan Maxkamad la marina lama dilo”.
